ఇక్కడ అంతా మసకగా కనిపిస్తోంది.
పొగమంచు కమ్మిన, విచిత్రమైన మసక.
ప్రయత్నించు, మాక్సీన్.
నేను చేసేదల్లా ప్రయత్నమే.
నేను ఎప్పటికీ కోరుకునేది ఎవరైనా నన్ను దక్కించుకోవాలని.
ఈ ప్రపంచంలో నేను ఒక గుర్తింపు పొందాలని.
కానీ ఒక ఆడది గుర్తింపు కావాలని కోరుకుంటే ఒక సమస్య వస్తుంది.
ఆ సమస్య మిగతా అందరి వల్ల కలుగుతుంది.
'మిస్టర్ అండ్ మిసెస్ అమెరికన్ పై' నవల ఆధారంగా
జూలియెట్ మెక్ డానియెల్ రచన
పామ్ బీచ్, 1969
అది సీజన్ ప్రారంభ సమయం.
రాబోయే నెలల్లో, పామ్ బీచ్ కి సంపన్నులు తరలివస్తారు
ఇంకా ఒక గొట్టంలో పీతల్లా కలగాపులగంగా కలిసి తిరుగుతారు.
ఇక్కడ ప్రశ్న ఏమిటంటే, ఏ పీత నన్ను కొరుకుతుంది?
అది...
ఎవెలిన్ రోలిన్స్,
ఈ సంపన్నుల బృందానికి స్వయం ప్రకటిత రాణి,
ఇంకా చిన్నారుల్లో క్యాన్సర్ నివారణ కోసం జరిగే పోరాటంలో సుప్రసిద్ధ యోధురాలైన ఈ పీత నన్ను కొరుకుతుందా?
ఆమె వాదన తనని సూపర్ స్టార్ ని చేసింది.
క్యాన్సర్ పీడియాట్రిక్ ఇన్ స్టిట్యూట్
వరుసగా తొమ్మిదేళ్లుగా వాలంటీర్ ఆఫ్ ద ఇయర్ అవార్డు విజేత.
నేను ఒక సాధారణ వాలంటీర్ ని.
ఎవెలిన్ రోలిన్స్ వాలంటీర్ ఆఫ్ ద ఇయర్
లేదా అది డైనాహ్ డోనహ్యూ అవుతుందా?
డైనాహ్ డోనహ్యూ: నగరంలో కొత్త రాణి?
దౌత్య అధికారి భార్య.
గుడ్ డే.
క్లబ్ దగ్గర కలుస్తాను.
మిస్ ఎవెలిన్ ని సింహాసనం నుండి తోసేసి తను రాణి కావడానికి సిద్ధంగా ఉంది...
కానీ ఆమె రహస్య ప్రేమాయణాలు ఆమెకు అడ్డు రాకపోతే తప్ప.
ద షైనీ షీట్ దినపత్రికలో తరచుగా కనిపించే ఈ ఆడవాళ్లలో ఎవరైనా కావచ్చు.
గ్లాసులో మెరుస్తూ ఉప్పొంగే షాంపైన్ మాదిరిగా ఉత్సాహంగా ఉండే ఈ వితంతువు.
లేదా మూడు కోట్ల డాలర్ల సంపదకు వారసురాలైన ఈమె కావచ్చు.
ఆమె భర్త ఒక దుండగుడు.
ఇక్కడ ఒక పాత సామెత ఉంది: పామ్ బీచ్ కి మొదటిసారి వచ్చినప్పుడు,
మనమే అందరికన్నా పెద్దవాళ్లమని, అందరికన్నా సంపన్నులమని అనుకుంటాం,
కానీ నిజానికి మనమే చిన్నవాళ్లమని ఇంకా పేదవాళ్లమని తరువాత తెలుసుకుంటాం.
నేను పామ్ బీచ్ కి వచ్చి రెండు వారాలే అయింది.
కానీ ఈ ప్రపంచంలోనే అత్యంత విశిష్టమైన పామ్ రాయల్ క్లబ్,
నేను దానికి చెందిన దాన్నే అని నాకు ఇప్పటికే తెలుసు.
పీతలు ఏమైనా అనుకోనీ.
మీ గ్రాస్హోపర్ కాక్ టైల్.
నువ్వు మొత్తానికి క్రీమ్ డి కొకోవ్ సంపాదించావు.
దాని కోసం మేము ఒక మనిషిని పంపించి తెప్పించాము.
సరే, దానినే "ఊహకు మించిన మెరుగైన మంచి ప్రయత్నం" అంటాను.
ఆగు. నేను ఏమైనా సంతకం చేయాలి అంటావా?
ఎక్స్ క్యూజ్ మీ?
- నేను దొరికిపోయానా? - ఒక రకంగా.
ఇది నువ్వు నిజంగా నమ్మలేవు.
కొందరు ఆడవాళ్లు ఓక్ రూమ్ లోకి దూసుకువెళ్లారని పెర్రీ చెప్పాడు,
అక్కడ వాళ్లకి ఒక టేబుల్ కావాలని డిమాండ్ చేశారని, అది తమ హక్కు అన్నారని చెప్పాడు.
కానీ అది కేవలం మగవాళ్లకు మాత్రమే అందించే లంచ్.
ఆడవాళ్లకి, మగవాళ్లకి వేర్వేరు ఏర్పాట్లు ఉండాలి.
మన వ్యక్తిగత వ్యవహారాల కోసం విడిగా ఏర్పాట్లు ఉండాలి, అంటాను.
ఆడవాళ్ల పరిస్థితి 1969లో ఈ విధంగా ఉంటే,
అది 1970లో ఎలా ఉంటుందో ఊహించగలరా?
కమ్యూనిస్టులు.
లేడీస్, ఏ దేశమైనా పతనం కావచ్చు. అందమైనది ఏదీ సురక్షితం కాదు.
పామ్ బీచ్ మాత్రమే తుది అమెరికన్ రక్షిత ప్రదేశం, మహిళలూ.
ఈ దేశం పతనం అయితే, నేను కాప్రీకి పారిపోతాను, ఇంక ఈ దేశంతో నాకు సంబంధం ఉండదు.
తనని తాను అవమానించుకునేలా ఒక మహిళ అంతగా దిగజారిపోయినప్పుడు,
నేను మంచి, ప్రశాంతమైన సమయాన్ని కోరుకుంటాను.
చాలా నిజం.
మిసెస్ నిక్సన్ జోక్యం చేసుకుంది, ఆడవాళ్లకి ఇప్పటికే సమాన హక్కులు ఉన్నాయని వాదించింది.
ఆడవాళ్లు కోరుకుంటే చాలని, ఆ హక్కులు దక్కుతాయని చెప్పింది.
ఖచ్చితంగా. ఆమె టీచర్ అన్న సంగతి నీకు తెలుసా?
అవును, ప్యాట్ నిక్సన్,
అమెరికా ఫస్ట్ లేడీ కావడానికి ముందు. ఆమె టీచర్.
ఆసక్తికరంగా ఉంది.
ఆ స్థాయి నుండి వైట్ హౌస్ వరకూ తనకి తానుగా ఎదిగింది.
నాకు అద్భుతం అనిపిస్తుంది, మిసెస్ రోలిన్స్.
నీకు నా పేరు తెలుసు.
అవును తెలుసు. షైనీ షీట్ దినపత్రికలో మిమ్మల్ని చూశాను.
మీ అందరినీ చూశాను.
ప్రతి రోజూ మీ గురించి చదువుతాను. మీరు నాకు కుటుంబ సభ్యులు లాంటివారు.
మిసెస్ డేవిడ్సోల్.
మిసెస్ డోనహ్యూ.
మిసెస్ కింబర్లీ-మార్కో.
- మాకు నీ గురించి తెలియదు. - నా పేరు మాక్సీన్ సిమన్స్. సంతోషం.
- నేను మీకు అడ్డు రావడం లేదు, కదా? - నిజానికి...
సమాజంలో సంస్కారం నశించిపోతోందని మీరు చెప్పిన మాట నాకు నచ్చింది. నాకు బాధగా ఉంది. నిజంగా, బాధగా ఉంది.
మనం అవకాశవాదుల కాలంలో జీవిస్తున్నాం.
నిజం, నిజం.
ఇప్పుడు, మనం ఎక్కడ ఉన్నాం?
లేడీస్, మన ప్రియమైన డైనాహ్ గౌరవార్థం మనం వేడుక చేసుకుందాం.
సంతోషం.
వాలంటీర్ ఆఫ్ ద ఇయర్ కోసం,
మన మంచి మిత్రురాలు ఇంకా చిన్నారుల క్యాన్సర్ కి బద్ధశత్రువు.
నేను సిగ్గుపడేలా చేయద్దు, ఎవెలిన్.
బాల్ వేడుకకి నీ గౌన్ ఎవరు తయారు చేస్తున్నారు?
సీల్ చాప్మాన్ కి పని చేసే గ్రేమాన్ చేస్తున్నాడు.
కానీ అది ఆ గౌన్ గురించి లేదా పార్టీ గురించి కాదు. అది నా వేడుక కాదు.
అది క్యాన్సర్ పోరాట వేడుక.
అవును.
నిజం చెప్పాలంటే, ఈ ఏడాది కూడా
మళ్లీ ఎవెలిన్ సంవత్సరం అవుతుంది.
- మేము అంతా అదే అనుకున్నాం. - ఈ ఏడాది నేను వాలంటీర్ ఆఫ్ ద ఇయర్ కాకపోవచ్చు,
కానీ నేను మరింత ఉన్నతంగా ఎదగడానికి ఈ సంవత్సరం అవకాశం కల్పిస్తుంది.
ఓహ్, అవును.
- ఎవరికైనా ఇంకో డ్రింక్ కావాలా? - నాకు కావాలని నీకు తెలుసు.
సరే, థాంక్యూ.
నాతో పాటు రా. వెంటనే.
నా డ్రింక్ ముగించి రావచ్చా?
ఈ మంచి మనిషి క్రీమ్ డి కొకోవ్ ని తెప్పించడం కోసం చాలా కష్టపడ్డాడు.
మీ మర్యాదని మరో నాలుగు సెకన్ల పాటు కాపాడగలను,
లేదా ఈ మంచి వ్యక్తి నిన్ను కాలి బొటనవేళ్లు పట్టుకుని బయటకి ఈడ్చుకువెళ్తాడు.
అతను కొరియాలో యుద్ధం చేసి వచ్చినవాడు. అలాంటి పనులు చేయగలను.
మీ సేవలకి ధన్యవాదాలు, సైనికుడా.
సెక్యూరిటీని దాటుకుని లోపలికి ఎలా వచ్చావు?
నేను వెనుక వైపు నుండి వచ్చాను.
పామ్ రాయల్ కి వెనుక వైపు తలుపులు ఏమీ లేవు.
నేను తలుపు గురించి చెప్పలేదే.
- నేను గోడ దూకి వచ్చాను. - మంచి ఆటగత్తెవి.
నాకు ఉన్న మంచి అర్హతలలో నా క్రీడానైపుణ్యం కూడా ఒకటి
అందువల్ల
పామ్ రాయల్ సభ్యుల సరసన నన్ను చేర్చడానికి అది చక్కని అర్హత అవుతుంది.
నువ్వు ఎప్పటికీ పామ్ రాయల్ సభ్యురాలివి కాలేవు.
ఇక్కడ ప్రమాణాలు చాలా ఎక్కువగా ఉంటాయి, నాకు తెలుసు.
కానీ నాకు గనుక ఒక్క అవకాశం ఇస్తే, నేను ఆ ప్రమాణాలని అందుకోగలను.
చూడండి, ఇక్కడ సభ్యత్వ ప్రక్రియ మొదలు కావాలి అంటేనే,
సభ్యురాలిగా నన్ను మరొకరు నామినేట్ చేయాలి.
నాకు ఎవరూ పరిచయం కాకపోతే నన్ను ఎవరు నామినేట్ చేస్తారు?
నేను నిజంగా చాలా మంచి మనిషిని,
పామ్ బీచ్ కి కొత్త, ఒకరిద్దరితో స్నేహం చేసుకోవాలని చూస్తున్నాను.
వేగంగా మారిపోతున్న ఈ ప్రపంచంలో పామ్ రాయల్ సురక్షితమైన ప్రదేశంగా,
ఒక పవిత్రమైన ఆశయానికి ప్రతీకగా నిలుస్తుంది.
మెరుగైన సహచర్యం, జీవితపు పవిత్రత ఇంకా జీవనసౌందర్యం ముగిసిపోదని
మనసుకి గట్టి నమ్మకాన్ని కలుగజేస్తుంది.
సరే. లేచి నిలబడు.
రాబర్ట్ నీ ఫోటో తీసుకుంటాడు.
మీరు పశ్చాత్తాపపడరు.
- పద. - ప్రామిస్. థాంక్యూ!
- పద, మనం ఈ పని పూర్తి చేద్దాం. - థాంక్యూ! ఇక్కడా? సరే.
ఓహ్, దేవుడా. ఇది చాలా ఉద్వేగంగా ఉంది. సరే.
లేదు, లేదు. ఆగు. లేదు. ఇది ఎలా ఉంటుంది?
ఇది గ్రాండ్ బాల్ రూమ్.
లోపలికి రానివ్వద్దు
ఫోటోలలో చూసిన దానికంటే చాలా పెద్దగా ఉంది.
ఎందుకంటే, ఈ డాన్స్ ప్రదేశంలోనే కదా,
జోసెఫ్ కెనడీ సరసాలు ఆడబోతే మార్జోరీ మెర్రీవెదర్ పోస్ట్ తిరస్కరించింది...
- వావ్. - ...చనిపోయిన ప్రెసిడెంట్ కి అతను తండ్రి.
అద్భుతం. హేయ్, హేయ్.
- ఈ వైపు రా, ప్లీజ్. - ఇక్కడ వాసన బాగుంది.
- ఎవరైనా ఇక్కడ గ్రహమ్ క్రాకర్ బిస్కెట్ పొడి తయారు చేస్తున్నారా? - పుల్లటిపిండి.
గుడ్ మార్నింగ్, మిత్రులారా.
అలాగే. అయితే, సరే. మళ్లీసారి కలుద్దాం.
- కలుస్తాం అనుకోను. - కానీ, రాబర్ట్, నువ్వు నాకు పెద్దగా తెలియదు.
నేను అందాల పోటీలలో పాల్గొనే రోజుల నుంచి,
నిరంతరం పాజిటివ్ ధోరణిని ప్రదర్శిస్తూ వచ్చాను.
నేను అందాల పోటీలలో పాల్గొనే రోజులలో,
మిగతా పోటీదారులు నన్ను ఎప్పుడూ తక్కువగా అంచనా వేసేవారు.
పామ్ బీచ్ మొత్తం వ్యవహారంలో అదే నిజం అవుతుంది అనిపిస్తుంది.
ఇందులో సభ్యులైన మహిళలు కేవలం ఒకే హోదా కోసం పోటీలు పడుతున్నారు:
ఆ సీజన్ కి రాణి.
కానీ త్వరలోనే వాళ్లు నన్ను ప్రేమిస్తారు.
త్వరలోనే ఈ సంపన్న సభ్యులు నా విలువని తెలుసుకుంటారు
ఇంకా ఈ క్లబ్ లో సభ్యత్వానికి నేను అర్హురాలిని అనే నా అభిప్రాయంతో
వాళ్లు ఏకీభవిస్తారు.
ఎవరైనా ఒక విషయం గట్టిగా నమ్మాలి అదేమిటంటే మనం పట్టుదలగా ప్రయత్నిస్తూ ఉంటే
మనం ఎదగడానికి మార్గం దానికదే మన ముందుకొస్తుంది.
డెస్టినీ విస్టాస్
మన ఇద్దరి సైజులు ఒకటే కావడం సంతోషం, నార్మా. ఇది నిజంగా పెద్ద హిట్ అయింది.
హైడ్రోంజియా ప్రింట్ మాక్సీ, నేను ధరించనా?
నేను ధైర్యంగా వేసుకోవచ్చు.
ఈ ఆభరణాలు ముచ్చటగా ఉన్నాయి, నార్మా!
పర్సులు.
గూచీ మొసలి చర్మపు పర్సు. నేను తీసుకోనా? అవును, తీసుకోవాలి.
నువ్వు నాతో చాలా మంచిగా ఉంటావు, నార్మా.
నేను వీటిని రేపటికల్లా తిరిగి ఇచ్చేస్తాను. బయట చాలా ఎండగా ఉంది.
కోడిగుడ్డుని రోడ్డు మీద వేయించుకోవచ్చని వాతావరణ శాఖ మహిళ చెప్పింది కూడా.
నేను అది ప్రయత్నించి చూడాలి.
సరే.
నువ్వు చాలా గర్వపడేలా చేస్తాను.
నువ్వు కొద్దిగా విశ్రాంతి తీసుకో. సరే.
నిజం, ప్రస్తుత పరిస్థితిలో,
నాకు అంత గొప్ప వసతి సౌకర్యాలు ఏమీ దొరకలేదు.
కానీ ఇది కేవలం తాత్కాలికంగా పనులు చేసుకోవడానికి
నా లక్ష్యాన్ని చేరుకునే వరకూ ఉపయోగపడుతుంది.
...అత్యవసర సమస్య: వియత్నాంలో యుద్ధం.
నాలుగు నెలల కిందట నేను పదవిలోకి వచ్చాక,
నేను మరి దేని మీదా ఇంత సమయం కానీ
ఇంత శ్రమ కానీ వెచ్చించలేదు, కేవలం వియత్నాంలో శాశ్వతమైన శాంతిని తీసుకురావడానికే ప్రయత్నిస్తున్నాను.
అధ్యక్ష పదవి చేపట్టిన వెంటనే
ఈ యుద్ధాన్ని ఆపి వేసి ఉండాల్సిందని కొంతమంది భావించారని నాకు తెలుసు.
నాకు కూడా యుద్ధాన్ని ఆపాలనే ఉంది.
అమెరికన్ ప్రజలు...
నేను పూర్తి నిజాయితీతో వియత్నాం గురించిన వాస్తవాలు మీకు చెప్పాలని ప్రయత్నించాను,
ఇంకా అమెరికన్ ప్రజలకు నేను ఎప్పుడూ వాస్తవాలను అందించడాన్ని కొనసాగిస్తాను.
థాంక్యూ.
హాయ్! మీ సెక్స్ గురించి ఒక క్షణం కేటాయించగలరా?
క్షమించండి ఇంకా మన్నించండి.
అంటే, బహుశా మీరు వినే ఉంటారు,
పరిస్థితులు బాగా మారిపోతున్నాయి, ఇంకా అందులో మీరు కూడా భాగమే.
నా పేరు లిండా షా.
మాక్సీన్.
అవును, మీరు.
ప్రపంచ సోదరీమణులలో సమష్టి అవగాహనని పెంచాలని పోరాడుతున్న కొందరు మహిళల గ్రూప్ లో
నేను కూడా సభ్యురాలిని.
- అది నాకు నచ్చింది. కానీ విను, లిండా... - చెప్పండి.
...నాకు గోళ్ల అపాయిట్మెంట్ ఉంది.
మీ గురించి కొన్ని ప్రశ్నలు అడగడానికి కేవలం కొద్ది నిమిషాల సమయం చాలు.
- నా గురించా? - అవును.
సరే, ఆ ప్రశ్నలు సంధించు.
మీరు ఉద్యోగం చేస్తారా, మాక్సీన్?
- ఓహ్, దేవుడా, లేదు. - మీరు ఉద్యోగం చేయాలి అనుకుంటున్నారా?
దేవుడా, లేదు.
కొన్ని అధ్యయనాలు ఏం చెప్పాయంటే ఇంట్లోనే ఉండే మహిళలు
కోపాన్ని ఇంకా విచారాన్ని ప్రదర్శిస్తుంటారు.
చిరునవ్వు మాటున వారి ఆందోళననీ ఇంకా వారి నిస్సహాయతనీ దాస్తుంటారని,
అయితే, నిజానికి, వాళ్లు లోపల లోపల కుమిలిపోతుంటారని ఆ పరిశోధనలు చెబుతున్నాయి.
నేను లోపల లోపల కుమిలిపోవడం లేదు.
ఒక పేరు లేని సమస్య గురించి మీరు విన్నారా?
దానికి పేరు లేదు కాబట్టి, వినలేదు.
బెటీ ఫ్రిడాన్ దానికి పేరు పెట్టింది.
అసంతృప్తితో ఉండే మహిళలు ఒక ఆలోచనలో నిమగ్నం అయి ఉంటారని
తమ ఇల్లు తప్ప తమకు బయట వేరే లక్ష్యాలు ఉండకూడదని భావిస్తారని అది చెబుతుంది.
ఇదిగో. మా గురువారపు సదస్సుకి ఇదే మా ఆహ్వానం.
మీరు తప్పకుండా రావాలి.
"మన శరీరాలు, మన అల్మారాలు."
ఇది ఒక పుస్తక దుకాణం. తక్కువ అర్హతలు ఉన్నవారికి స్ఫూర్తిని ఇచ్చే సురక్షితమైన ప్రదేశం.
మహిళలు, నల్లజాతి మహిళలు, ఆదిమజాతి మహిళలు,
ఇంకా అన్ని జాతుల మహిళలు పాల్గొనచ్చు.
నీ ప్రసంగం నాకు చాలా నచ్చింది.
ఇప్పుడు కేవలం... మేము చారిటీలు చేయడం ప్రారంభించబోతున్నాం,
ఇంకా నేను సమయాన్ని అంతగా వెచ్చించలేకపోతున్నాను.
మాక్సీన్!
ఆడవాళ్లందరూ వాళ్లు మనుగడ సాగించే హక్కుల కోసం పోరాడుతున్నారని మీకు తెలియదా?
నిజం చెప్పాలంటే, నువ్వు కొద్దిగా నాటకీయంగా ఇంకా అహంకారంతో మాట్లాడుతున్నావు అనుకుంటా.
నువ్వు బాగానే తింటున్నట్లు కనిపిస్తున్నావు అంటే అది మంచి ఉద్దేశంతోనే అంటున్నాను.
నువ్వు ఖచ్చితంగా చదువుకున్న దావిని. పైగా, అమెరికన్ మహిళవి.
నిన్ను చూస్తే నాకు ఏం అనిపిస్తోందో నీకు తెలుసుకోవాలని ఉందా, లిండా?
ఒక ఉత్సాహం గల మహిళని చూస్తున్నాను
కానీ నీకున్న లోపం ఏమిటంటే నీ గురించి నీకే సరైన అవగాహన లేదు.
కానీ మీరు మంచి పార్టీ చేసుకుంటారని ఆశిస్తాను, నిజంగా.
వాలంటీరుగా విజయోత్సాహాలు జరుపుకొంటున్నప్పుడు ఎవరైనా ఏ రంగు దుస్తులు ధరిస్తారు?
మొత్తం ఊరు ఊరంతా ఆ మనిషిని అభినందిస్తున్నప్పుడు.
అప్పుడు ఏ రంగు డ్రెస్ వేసుకోవాలి?
ఓహ్, ఇంకా ఏ డ్రెస్ నీ నిర్ణయించుకోలేదు. ఊరికే పైకి అనుకుంటున్నాను, మిట్జీ.
చాలామంది ఆడవాళ్లు జింబాలిస్ట్ పింక్ రంగుని ఇష్టపడుతున్నారు. గులాబీ రంగు, తటస్థంగా ఉంటుంది.
అది నాకు నచ్చింది. అదే ప్రయత్నిద్దాం.
ఈ ఉదయం షైనీ షీట్ దినపత్రిక చదివావా?
"కొద్దిగా వెనుకబడినా కూడా ఎవెలిన్ రోలిన్స్ మళ్లీ రాణి హోదాని దక్కించుకోబోతోంది" అని రాశారు.
నేను చదవను.
మిట్జీ, నాకు నిరాశగా ఉంది. నువ్వు ఏదో ఒక రోజు పెద్దగా ఎదిగి ఈ పని చేయకుండా ఉండాలని అనుకోవా?
నేను మోడల్ అవుతాను. శనివారపు సెలవు రోజుల్లో బార్బీజాన్ లో చదువుకుంటున్నాను.
సరే, నీ చదువు కోసం ఎక్కువ అప్పులు చేయకు.
సరే, నువ్వు నన్ను ప్రేమించడం లేదని చెప్పు.
ఏంటి, ఆ క్యూబన్ రెస్టారెంట్ లో ఆ ప్రఖ్యాత వాలంటీర్.
పామ్ బీచ్ పశ్చిమం వైపున డైనాహ్ డోనహ్యూ ఏం చేస్తోంది?
వాళ్లు ఏం మాట్లాడుకుంటున్నారు అనుకుంటున్నావు?
అదంతా ప్రేమికుల మధ్య గొడవగా కనిపిస్తోంది.
నీకు ఎలా తెలుసు?
అతను ఆ కుర్చీని ఎలా విసిరికొట్టాడో చూడు?
నేను చూసినంతలో అది ఒక మనిషి మీద ఉన్న పిచ్చిప్రేమ.
అదిగో, అతను వడివడిగా వెళ్లిపోతున్నాడు. ఇది బాగాలేదు.
ఆమెని చూడు. తను డీలాపడిపోయింది.
ఇప్పుడు ఆమె కారు మీద వాలిపోతోంది.
మిట్జీ, నా వ్యక్తిగత ప్రతిష్టకి ఇది ప్రవేశ మార్గం.
పాపం డైనాహ్ కుంగిపోయింది.
నేను ఒక అపరిచితురాలిగా వెళ్లి ఆమెని ఓదార్చలేను.
అవును, ఆమె బాధలో ఉంది.
కానీ నిస్సహాయంగా ఉన్న ఆమెని నేను అందరి ముందు ఓదార్చాలని చూస్తే,
ఆమె ఎప్పటికీ నన్ను నమ్మదు.
ఈ పనిని చాలా జాగ్రత్తగా చేయాలి.
పరిచయం, గోప్యంగా ఉండాలి.
ఓహ్, దేవుడా! ఓహ్, దేవుడా! ఓహ్, దేవుడా! ఓహ్, అయ్యో...
నువ్వు బాగానే ఉన్నావా? ఇది నా పొరపాటే.
లేదు, నేను బాగానే ఉన్నా.
చిన్నగా గీసుకుంది అంతే.
చిన్న గీతా? నీ కారు బంపర్ వంగిపోయేలా చేశాను.
దీన్ని బాగు చేయించే ఖర్చుని భరించనివ్వు.
ఓహ్, వద్దు, ప్లీజ్, నేను అది ఒప్పుకోను.
మనం గతంలో కలిశాం, కదా? మిసెస్ సిమన్స్, నువ్వే కదా?
అవును అదే...అదే. అంటే, అది నేనే.
ప్లీజ్, నువ్వు కొంతయినా డబ్బు తీసుకుంటే
- నాకు ఊరటగా ఉంటుంది... - దయచేసి, వద్దు.
దానికి బదులు మనం కలిసి విందు చేస్తే ఎలా ఉంటుంది?
- నీ నుదుటి మీద, రక్తం కారుతోంది. - ఏంటి?
- మనం అంబులెన్సుని పిలవాలి. - ఓహ్, వద్దు, ప్లీజ్.
నాకు ఎవరి దృష్టిని ఆకర్షించాలని లేదు.
బహుశా మీరు నన్ను ఎమర్జెన్సీ రూమ్ కి తీసుకువెళతారా?
నేను ఇంకాస్త మెరుగైన పని చేస్తాను, నిన్ను నా పర్సనల్ ఫిజీషియన్ దగ్గరకి తీసుకువెళ్తాను.
మీరు తప్పదు అంటే వస్తాను.
మీరు ఇంత త్వరగా నన్ను ఇక్కడికి తీసుకురావడం గొప్ప విషయం. నేను నిజంగా సంతోషిస్తున్నాను.
ఇది నిజానికి, చాలా చిన్న పని. డాక్టర్ ప్రెస్కాట్ కూడా చిన్నారులలో క్యాన్సర్ నివారణకు నాతో కలిసి పని చేస్తున్నారు.
మా కుటుంబాల మధ్య
దాదాపు డెబ్బై ఐదు సంవత్సరాలుగా పరిచయం ఉంది.
ఈ డాక్టర్ తల్లికి మా నాయనమ్మ దూరపు చుట్టం.
ఇది సన్నిహితమైన అనుబంధం.
నీకు కుటుంబం ఉందా, మాక్సీన్?
అవును, నాకు భర్త ఉన్నాడు.
అతను పైలెట్.
చాలా పతకాలు సాధించిన వాయుసైనికుడు, పైలెట్ వర్గాలలో బాగా పేరున్నవాడు.
ప్లాస్టిక్స్ ఇంకా మౌత్ వాష్ పరిశ్రమలకు అతను ఏకైక వారసుడు.
ప్లాస్టిక్స్ ఇంకా మౌత్ వాషా?
అంటే, ప్లాస్టిక్స్ ఇంకా మౌత్ వాష్ రంగంలో కేవలం ఒకే ఒక కుటుంబం ఉంది.
అతని పేరు డెలాకోర్ట్ కదా?
అవును. అవును, తనే.
ఈ విషయం ముందే చెప్పాల్సింది.
అంటే, నేను పామ్ బీచ్ కి కొత్త.
- అది తెలుస్తోంది. - నేను అయోమయంగా కనిపించదల్చుకోలేదు.
అంటే, నేను కూడా గత మూడు సీజన్లుగా ఇక్కడ ఉంటున్నాను.
చూడండి మీరు ఎంత వేగంగా ఎదిగారో. మూడో సంవత్సరానికి రాణిగా హోదా సంపాదించారు.
అది కాస్త హడావుడిగా జరిగింది.
వావ్.
ఈ చికిత్స పూర్తయ్యాక, మీరు, నేను వెళ్లి కొన్ని కోబ్ సలాడ్స్ తిందాం, ఏం అంటారు?
మీ క్లబ్ లో చేరడం గురించి మిమ్మల్ని కొన్ని ప్రశ్నలు అడగాలి.
మాక్సీన్, నేను నిజం చెప్పనా? నిన్ను ఈ పరిస్థితిలో పెట్టినందుకు నాకు చాలా బాధగా ఉంది.
కానీ మన మధ్య స్నేహం ఏర్పడటానికి అవకాశం లేదు.
- ఎందుకని? - అది సాధ్యం కాదు, అంతే.
ఇక్కడ కొత్త అమ్మాయిగా ఒంటరితనాన్ని అనుభవిస్తున్నాను, డైనాహ్. మీరు అది తెలుసుకోవాలి.
నేను గనుక స్పాన్సర్ చేయాలంటే, ముందస్తు రుసుముగా ముప్పై వేల డాలర్లు కట్టాలి,
అలాగే ప్రతి నెలా ఐదు వందల డాలర్లు చెల్లించాలి.
నిజం చెప్పు, అంత డబ్బు నీ దగ్గర ఉందా, మాక్సీన్?
అయ్యో, నన్ను బాగా అవమానించారు.
మాక్సీన్! నీ పర్సు గూచీ 1960 నాటి కలెక్షన్ లోది.
అది చక్కగా ఉంది, ఖచ్చితంగా నాణ్యమైనదే, కానీ అది నీ తక్కువ స్థాయిని బయటపెడుతోంది.
డైనాహ్!
ఈ సంతోషానికి నేను తిరిగి ఏం ఇవ్వగలను, అమ్మాయి?
హలో, పెర్సీ! ఇక్కడ ఉన్న మాక్సీన్ కి ట్రాఫిక్ లో చిన్న గాయం అయింది.
ఒకసారి చూద్దాం.
అయితే, ఏం అయింది, స్వీటీ?
డైనాహ్ నా కారుని ఢీకొట్టింది.
డైనాహ్?
- ఈ ప్రమాదంలో నీ ప్రమేయం కూడా ఉందా? - తను ఉంది.
నేను పూర్తిగా బాగానే ఉన్నాను.
నేను మాక్సీన్ ని పరిశీలించాక, నిన్ను కూడా పూర్తిగా చెక్ చేస్తాను.
- అది పెద్దగా అవసరం లేదు. - నేను పట్టుబడుతున్నా.
అంటే, మీరు ఆయన మాట వినాలి, డైనాహ్. ఆయన సరిగ్గానే చెప్పారు.
మీ లోపలి అవయవాలకు స్వల్పంగా గాయాలు అయి ఉండవచ్చు కదా?
నేను వద్దు అని చెప్పాను.
నేను మాక్సీన్ తో ఏకీభవిస్తాను, డైనాహ్.
- నువ్వు ఇక్కడికి వచ్చావు. ఒకసారి పరిశీలిస్తే మంచిది. - నాకు ఎలాంటి పరీక్షలు చేసుకోవాలని లేదు.
నీకు మత్తుమందు ఇస్తాను.
నాకు మత్తుమందు కూడా వద్దు. నేను ఇక వెళ్లాలి, ప్లీజ్.
మాక్సీన్, నువ్వు త్వరగా పని పూర్తి చేసుకుని రా. ప్లీజ్!
డైనాహ్, నువ్వు ఆవేశపడుతున్నావు. ఇప్పుడు, నువ్వు మత్తు మందు తీసుకోక తప్పదు.
ఆమె సంగతి నేను చూసుకుంటాను. మా ఆడపిల్లలం మాట్లాడుకుంటే పరిష్కరించలేని సమస్య ఏమీ ఉండదు. సరే.
మీరు బాగానే ఉన్నారా?
డైనాహ్? చూడండి, ఆయన మీ డాక్టర్.
ఆయన మీ కుటుంబ సభ్యుడే అన్నారు. మీకు వైద్యపరీక్ష చేస్తానంటే ఎందుకు వద్దంటున్నారు?
మీ కోపం ఈ కారు ప్రమాదానికి సంబంధించినది కాదని
నాకు ఎందుకో అనిపిస్తోంది, నిజమే కదా?
లేదు.
నేను గొప్ప శ్రోతని.
- అది నీ మంచితనం, కానీ... - లేదు, కానీ వినండి... డైనాహ్, డైనాహ్,
మీకు పరిచయం ఉన్న వాళ్లు ఎవరూ నాకు తెలియదు.
అయితే, మీ మనసులో ఏదైనా బయటకి వెళ్లగక్కాలి అంటే, చూడండి, నేను మీకు సరైన వ్యక్తిని.
నన్ను లోపలికి రానివ్వండి.
అమ్మాయి, మరేం ఫర్వాలేదు.
నాకు అన్ని విషయాలు చెప్పు.
నా దగ్గర ఏ విషయాలూ దాచద్దు.
నేను దీన్ని ఉంచుకోలేను, నిజంగానే.
అయితే, అది మీ భర్తదే అన్నట్లు కొనసాగించండి.
అట్లాంటాలో నా ఫ్రెండ్ క్రిస్సీ అదే చేసింది.
కానీ ఆ బిడ్డ రంగు తేడా రావచ్చు కదా.
ఇలాంటి విషయాలలో సహాయం చేసే డాక్టర్ ఒకరు శాన్ జాన్ లో ఉన్నారు.
నా మిత్రురాలు, హీథర్ క్విన్సీ మనీపెన్నీ ఆ డాక్టర్ సేవల్ని చాలాసార్లు ఉపయోగించుకుంది.
కానీ అతను గోప్యంగా ఉంచుతాడా ఇంకా అతని వైద్యం అనేవి అనుమానమే.
సరే, అయినా... మనకి ఒక పరిష్కారం ఉంటుంది.
నేను ఊరికే అలా అదృశ్యం అయిపోలేను.
ఈ సీజన్ లో పాల్గొనడానికి పెర్రీ శుక్రవారం వస్తున్నాడు,
ఇంకా ఈ శనివారం బాల్ వేడుక ఉంది, ఆ తరువాత ఎక్కడికీ వెళ్లడానికి ఉండదు.
ఓహ్, అవును.
చూడండి, బలవంతం చేయడం నా ఉద్దేశం కాదు, కానీ ఇంకొక అవకాశం కూడా ఉంది.
ఆ గర్భం ఉంచుకోండి. మీ క్యూబన్ ప్రియుడితో వెళ్లిపోండి. మీరు అతనిని ప్రేమిస్తారు కదా.
అతను క్లబ్ లో టెన్నిస్ ప్రొఫెషనల్, మాక్సీన్.
అది రొమాంటిక్ గా ఉంటుంది.
రొమాన్స్. రొమాన్స్ గురించి నాకు ఏం తెలుసో చెబుతా విను.
నా మొదటి భర్త పరమ వెధవ.
అతనికి ఉన్న భారీ ట్రస్ట్ నిధులు
అతడిని ఎప్పటికీ మార్చలేనంత దుర్మార్గుడిని చేసింది.
కానీ నాకు ముప్పై ఏళ్లు నిండటం అతని దృష్టిలో క్షమించరాని నేరం అయింది,
అప్పుడు మరొక మహిళని పెళ్లాడాడు.
దానితో నాకు భారీగా భరణం ఇంకా న్యూ యార్క్ లో పార్క్ ఎవెన్యూ వీధిలో ఒక ఇల్లు దక్కాయి.
ఇప్పుడు, నేను ఇక్కడ పెర్రీతో ఉంటున్నాను.
ఇంకో ఆరు నెలల్లో నలభై లోకి వస్తాను.
ఈ వచ్చే కొద్ది సంవత్సరాలలో, త్వరలో, నేను ఊహిస్తున్నది ఏమిటంటే...
అతను కూడా వేరే వెళ్లిపోతాడు.
నన్ను వదిలేసి "ఒక విషాదకరమైన సముద్ర ప్రమాదంలో"
తన భర్తను కోల్పోయిన ఏ పడుచు వితంతువునో అతను పెళ్లి చేసుకుంటాడు.
అది జరిగినప్పుడు,
ఈ పామ్ బీచ్ ఎస్టేట్ ఇంకా నా నగలు...
అవే నాకు మిగులుతాయి.
ఆ తరువాత ఏ వృద్ధ ఆయిల్ వ్యాపారో ఒంటరిగా ఉండి,
పార్టీలలో నేను తనని ఇబ్బంది పెట్టను అనుకుంటే పెళ్లి చేసుకుంటాడు.
నా పెళ్లి విఫలం అవుతుందని నాకు ముందే తెలియడం వల్ల నేను మనశ్శాంతిగా ఉండగలుగుతున్నాను,
కానీ ఆ పెళ్లిని చెడగొట్టే పనిని నేను ఎప్పుడూ మొదలుపెట్టలేను.
నేను ఆ పని చేస్తే గనుక ఉన్నదంతా పోగొట్టుకుంటాను.
కాబట్టి చూడు, కేవలం పేదవాళ్లు మాత్రమే రొమాన్సు గురించి తెలుసుకోగలరు.
అంటే, నా విషయంలో అది చాలా నిజం.
కానీ, నేను పేదరాలిని అని చెప్పడం నా ఉద్దేశం కాదు.
నేను ప్రేమలో సంపన్నురాలిని.
అన్నింటికంటే నేను ప్రేమని ఎక్కువగా నమ్ముతాను.
ప్రేమ అనేది ఒక అబద్ధం.
- లేదు, అది కాదు. - అది అబద్ధమే.
- అది అబద్ధం కాదు. - అది అబద్ధమే.
అది అబద్ధం కాదు.
నిన్ను ఇంటి దగ్గర దింపుతా.
లేదు! లేదు, మీరు ఇప్పటికే నా కోసం చాలా చేశారు, ప్లీజ్.
నా దగ్గర నువ్వు గొప్పలకు పోనవసరం లేదు, మాక్సీన్. మన పరిచయం ఆ స్థితిని దాటేసింది.
సాగా మోటర్ హోటల్
నువ్వు ఇక్కడ ఉంటున్నావా?
మా ఇల్లు తయారయ్యే వరకే.
సరే.
ఈ రోజు జరిగిన దానంతటికీ, థాంక్యూ, మాక్సీన్.
బహుశా మనం రేపు మళ్లీ కలుసుకోవచ్చు.
మళ్లీ ఇంకో కార్ ప్రమాదానికి గురి కావచ్చు.
ఒక అపరిచితురాలికి నా రహస్యాలన్నీ చెప్పేయవచ్చు.
ఒక మగవాడి హృదయం భగ్నం చేయచ్చు. వీటిల్లో ఏదైనా కానీ నేను మళ్లీ చేయగలనో లేదో తెలియదు.
నా ఉద్దేశం, నేను స్నేహం గురించి మాట్లాడుతున్నాను.
నేను ఈ ఊరికి కొత్తగా వచ్చాను ఇంకా నేను చాలా, చాలా ఒంటరిని అయిపోయాను.
పరిస్థితుల్ని ఇబ్బందికరంగా మార్చడంలో నువ్వు మంచి నిపుణురాలివి. నీ ప్రవర్తనని మార్చుకోవాలి.
మిమ్మల్ని ఇబ్బంది పెట్టే ఉద్దేశంతో నేను ఒక్క మాట కూడా మాట్లాడలేదు.
అయినా, మనం ఇక్కడ ఉన్నాం.
అవును.
మన శరీరాలు మన అల్మారాలు
మీ గర్భం సమస్యకు దాదాపు పరిష్కారాన్ని నేను కనుక్కోగలను.
నా కోసం ఆ పని చేస్తావా?
డైనాహ్, నేను చాలా ఉపయోగపడతాను. ఇంకా ఓహ్... చాలా గోప్యంగా ఉంటాను.
సిమోన్ డి బోవియేర్ రాసిన ద సెకండ్ సెక్స్ పుస్తకంలో ఇలా రాశాడు,
"ఎవరూ మహిళగా పుట్టరు, కానీ క్రమంగా అలా ఎదుగుతారు."
లిండా ఇంకా నేను స్త్రీత్వానికి సంబంధించి మూడు సాంస్కృతిక అపోహల్ని కనుక్కున్నాము.
ఆడవాళ్లు అబలులు.
ఆడవాళ్లకి సమానమైన జీతభత్యాలు ఇవ్వనక్కరలేదు ఎందుకంటే వాళ్లు మగవారికంటే తక్కువ పని చేస్తారు.
సజీవదహనం అయింది.
ఆ మహిళ పాసివ్ గా ఉంది.
ఆమె రాజకీయాలని తన భర్తకి విడిచిపెట్టి తను సోఫా నుండి కిందికి దిగాలని కూడా ఆలోచించలేదు.
తల నరికివేయబడింది.
అందమైన వస్తువుగా మహిళ.
ఆమె కోరికకు ప్రతీక, దోచుకోవాల్సిన దేహం ఆమెది.
ఆమె తనని తాను నాశనం చేసుకుంది.
మనం కాసేపు ఆలోచిద్దాం. కళ్లు తెరిచి మౌనంగా ఈ స్థితిలో ఉందాం.
మీ భాగస్వామి వైపు చూడండి. ఏడవడానికి భయపడకండి.
- ఆలోచించండి, అంతే. ఆలోచించండి. - లిండా.
మాక్సీన్. హాయ్, నేను... నువ్వు వచ్చినందుకు చాలా సంతోషం.
విను. విను, మనకి సాయం అవసరమైన ఒక సోదరి ఉంది.
సరే, ఇప్పుడే...
ఎంత అందమైన టేబుల్ దృశ్యం.
అది మా లిండా నైపుణ్యం.
మేము ఒక తంతు మధ్యలో ఉన్నాం,
ఇంకా మేము కళ్ల ద్వారా సంభాషించుకుంటున్నాము, కాబట్టి...
నా ఫ్రెండ్ కి అబార్షన్ చేయించాలి.
దేవుడా, కాపాడు.
నేను ఒక ఫ్రెండ్ ని పరిచయం చేసుకున్నాను, నార్మా, తను నిజాయితీ గల మంచి ఫ్రెండ్.
ఆమె ఒక సామాజిక బృందంలో సభ్యురాలు. ఆ క్లబ్ లో గౌరవ సభ్యురాలు.
అది నువ్వు నమ్మగలవా?
నేను ఈ మాటని పైకి గట్టిగా చెబితే చాలా ఘోరంగా ఉంటుందని నాకు తెలుసు.
కానీ నా జీవితంలో చాలా పెద్ద మొత్తంలో ప్రేమ ఉందని నాకు తెలుసు,
చాలా పెద్ద మొత్తం.
సంవత్సరాలు గడిచే కొద్దీ ఇలా బతకడం కష్టం అవుతోంది.
నేను చిరునవ్వుతో దాన్ని అధిగమించాలని చూస్తున్నాను, నార్మా, నిజంగా ప్రయత్నిస్తున్నాను. కానీ అలిసిపోయాను.
ఇంక ఆపు, మాక్సీన్! జాలి అనేది చౌకబారు మనుషులు కోరుకునేది.
ఓహ్, నార్మా!
ఈ దశాబ్దం నుండి నువ్వు ఎందుకు ఏమీ నేర్చుకోవు?
మన షూ సైజులు ఒకటే అయితే బాగుండేది.
నువ్వు నిజంగా బతకాలని ప్రయత్నిస్తున్నావు, కదా, నార్మా?
నిజం చెప్పాలంటే, నువ్వు ఒక స్ఫూర్తిదాతవి.
నిన్ను చూడటానికి వచ్చేది నేను ఒక్కదానినే, తెలుసా.
రేపు కలుద్దాం.
దానిని జాగ్రత్తగా చూసుకోండి.
అలాగే, మేడమ్.
నేను రేపు మళ్లీ వస్తాను.
తనని ఎవరైనా గమనిస్తున్నారనే ఆలోచన ఆమెకు లేదు.
ఆమె, నాకు తెలియదు...
చాలా సామాన్య మనిషిలా కనిపించింది.
దొంగిలించినదా?
వాటిని ఎవరూ మిస్ కారు.
ఇవి దొంగిలించినవా?
ఆ కుటుంబం నిజంగా ఇబ్బందులలో ఉంది.
కాబట్టి సరైన ధర వస్తే వాళ్లు దాన్ని ఇచ్చేయడానికి సిద్ధపడ్డారు.
ఈ మొత్తం వస్తువులకి ఇరవై ఇస్తాను.
ఇరవై డాలర్లా?
ఇరవై వేల డాలర్లు. వీటిని తెచ్చిన చోట ఇలాంటివి ఇంకా ఉన్నాయా?
ప్రస్తుతం ఆ కుటుంబం చాలా ఇబ్బందుల్లో ఉంది.
అదిగో మీరు ఇక్కడ ఉన్నారు మేడమ్.
థాంక్యూ.
స్వర్గంలో ఒక దేవదూత తప్పిపోయి ఉంటుంది.
డైనాహ్!
గ్రేమాన్. మిగతా లేడీస్ వచ్చారా?
వాళ్లు వచ్చారు. కానీ సత్కారం నీకు కదా. నిన్ను వెనక్కి పోనివ్వను.
ఎవెలిన్ ఏం డ్రెస్ వేసుకుంటుంది?
స్లీవ్స్.
నువ్వు ఘోరమైన వాడివి, గ్రేమాన్. ఎవెలిన్ పోటీ పడటానికి శక్తివంచన లేకుండా ప్రయత్నిస్తోంది.
కానీ, ఆమె కిందికి జారిపోతోంది.
ఆమె భర్త ఆమెని నిజంగా ఒడిదుడుకులకు గురి చేస్తున్నాడు,
ఇన్ని సంవత్సరాలుగా వైద్యశాలలో చావుబతుకుల మధ్య ఊగిసలాడుతున్నాడు.
ఓహ్, అవును. అతను ఇక అవసాన దశలో ఉన్నాడు.
పైకి వెళ్లిపోవడానికి ఎన్నో అవకాశాలు.
గ్రేమాన్. ఆమె ఇంకా ఏదో పెద్ద లక్ష్యం వైపు దృష్టి సారించానని చెప్పింది.
చిన్నారులలో క్యాన్సర్ నివారణ కన్నా పెద్దది అంటే అది బీచ్ బాల్ పార్టీ మాత్రమే,
కానీ మన అందరికీ తెలుసు ఈ సంవత్సరం అది జరగడం లేదు.
ఒక శకం ముగిసింది.
అది చాలా బాధాకరం, కదా?
మిమ్మల్ని తొందరపెట్టడం నాకు ఇష్టం లేదు,
కానీ మనం వెళ్లి ఒక ఫ్రెండ్ ని టీ కోసం కలవాలి.
అవును, అవును.
గ్రేమాన్, ఈ గురువారంనాడు దీని కోసం నేను ఎవరినైనా పంపించనా?
అప్పటికి రెడీ అవుతుంది.
బై, గ్రేమాన్.
గ్రేమాన్ ముందు నువ్వు ఏదీ చెప్పనందుకు నిన్ను మెచ్చుకుంటున్నాను.
అతను వార్తలు చేరవేయడంలో దిట్ట. కానీ దుస్తులు తయారు చేయడంలో, అతనికి ఎదురులేదు.
మనలో ప్రతి ఒక్కరికీ ఒక్కో నైపుణ్యం ఉంటుంది.
అవును.
మాక్సీన్, నేను ఎడీని ప్రేమిస్తాను.
అర్థం అవుతోందా? నేను ఈ బిడ్డని ఉంచుకోలేను.
నువ్వు ఈ బిడ్డని కనలేవు నిజమే.
అతనికి ఈ విషయం ఎప్పటికీ తెలియకూడదు. అది అతడిని చంపేస్తుంది.
అతనికి తెలియదు. కంగారుపడద్దు.
షైనీ షీట్ పేపర్ చదువుతావా?
- లేదు. - నువ్వు చదవాలి.
కానీ, ఆ పేజీలలో ఉండే ఆడవాళ్లకి గుర్తింపు ఉండదు, విలువ ఉండదు, వాళ్లు ప్రభావం చూపరు.
ఆ ఆడవాళ్లు మహిళాలోకానికే గర్వకారణం.
వాళ్లు మంచి కార్యక్రమాల కోసం చాలా డబ్బు విరాళాలుగా సేకరిస్తున్నారు, ఇంకా వాళ్లు చేసే మంచి పనులు చూడు.
నా భాష ఇలా ఉన్నందుకు క్షమించు,
కానీ చాటుమాటుగా శృంగారం పనులు చేసే ఈ అబద్ధపు ఆడవాళ్లని నేను పట్టించుకోను.
లిండాకి రావాలని లేదా?
నీ ఫ్రెండ్ లాంటి ఆడ స్నేహితులు లిండాకి ఉత్సాహాన్నిస్తారు.
డైనాహ్... తను బాగానే ఉంటుంది, కదా?
తను బాగానే ఉంటుంది.
కానీ ఈ ఆడవాళ్లు అంతా అసలు ఎవరు? నేను అడగాలని కూడా అనుకోలేదు.
వాళ్లందరూ నర్సులు, రహస్యంగా వాళ్లని ఒక బృందంగా సేకరించాము.
ఇక్కడి డాక్టర్ ఆయన పని వేళలు ముగిశాక ఈ చోటుని వాడుకోనిస్తారు.
నిజం చెప్పాలంటే, ఫ్లోరిడాలో ఈ పని చేయడం చాలా మేలు,
చాలా శుభ్రంగా ఇంకా క్షేమంగా డబ్బుకి తగిన విలువని ఇక్కడ అందిస్తారు.
ఆమె నా కొత్త ఫ్రెండ్, ఇంకా ఆమె ఆరోగ్యంగా ఉండటం నాకు చాలా ముఖ్యం.
మాక్సీన్, నువ్వు స్త్రీవాదివి.
నేనా?
మరికొద్ది రోజులు ఆమెని మీలో ఎవరు చూసుకుంటారు?
- నేను. - కొద్దిగా రక్తం కారడం మామూలు విషయమే,
కానీ ఎక్కువగా రక్తం కారడం లేదా జ్వరం రావడం విషయాలలో అప్రమత్తంగా ఉండండి.
ఏదైనా తేడా జరిగితే, అలా జరకపోవచ్చు, కానీ మీరు ఎప్పుడూ ఇక్కడికి రాలేదు.
టెక్నికల్ గా, మీరు నేరం చేసి తప్పించుకు తిరిగేవారు, కాబట్టి ఈ రహస్యాన్ని మీలోనే ఉంచుకోండి.
అలాగే, సిస్టర్.
లేదు, వెయ్యి డాలర్లు. నగదు.
డైనాహ్ మీకు చెల్లించలేదా? నిజం చెప్పాలంటే, అది చాలా ఎక్కువ మొత్తం.
మేము మనిషిని బట్టి ఛార్జి చేస్తాము.
నువ్వు ఆ డబ్బు భరించగలవు అనిపించేలా ఉంటావు.
అది మీ మంచితనం.
అర్థమైందా?
ఆ బిడ్డ ఎంత అందంగా ఉండేదో, ఎంత అందంగా ఉండేదో అని ఆలోచిస్తున్నాను.
కానీ ఇదే సరైనది.
నిజం.
నాకు నీలాంటి ఒక నిజమైన ఫ్రెండ్ ఇంతవరకూ ఎవరూ లేరు.
నువ్వు నిజంగా చాలా మంచిదానివి, మాక్సీన్.
అదేమీ లేదు.
నేను...
నిజాయితీగా చెప్పాలంటే, అసలు నాకేమీ జరగనట్లే చాలా చక్కగా అనిపిస్తోంది.
నువ్వు బాగానే ఉన్నావు.
శనివారం వేడుక కోసం గౌన్ ని తీసుకోవడానికి సీల్ దగ్గరకి వెళ్లమంటే ఏమీ అనుకోవు కదా?
నేను గ్రేమాన్ కి ఫోన్ చేశాను. అతను నీ కోసం ఎదురుచూస్తున్నాడు.
ఆ పని చేయడానికి నీ దగ్గర వేరే మనుషులు లేరా?
నాకు నువ్వు ఉన్నావు, ఫ్రెండ్.
నువ్వు అలా అనుకోవడం నాకు సంతోషంగా ఉంది.
అమర్యాదగా మాట్లాడటం నా ఉద్దేశం కాదు.
కానీ నువ్వు ఇప్పుడు ఊహించిన దాని కంటే ఎక్కువ ఉత్సాహంగా ఉన్నావు కాబట్టి,
నన్ను స్పాన్సర్ చేసే విషయం గురించి మళ్లీ ఒకసారి ఆలోచించమని కోరుకుంటున్నాను.
నిన్ను నేను స్పాన్సర్ చేయను, మాక్సీన్.
నా దగ్గర డబ్బు ఉంది. నా దగ్గర...
అవును, కోట్లాది డాలర్ల డెలాకోర్ట్ డబ్బు.
నేను, డగ్లస్ ఎలా కలుసుకున్నామో నీకు చెప్పలేదు.
- ప్లాస్టిక్స్ ఇంకా మౌత్ వాష్ మనిషే కదా? - అవును.
మిస్ చాటనూగా అందాల పోటీలో అతను జడ్జ్ గా వచ్చాడు.
ఇంక చెప్పకు.
ఎలాగో, నేను ఫైనల్ కి చేరాను. అప్పటికే ఈవెనింగ్ గౌన్, స్విమ్ సూట్ పోటీలని అతను చూశాడు,
ఇంక తరువాత ఇంటర్వ్యూ భాగానికి వేళ అయింది.
ఈ విభాగంలో నేను ఎప్పుడూ రాణిస్తాను.
ఈసారి, ఒక ప్రశ్న నన్ను ఆశ్చర్యపరిచింది.
"నీలో అతి పెద్ద లోపం ఏమిటి?"
అంటే, అందాల పోటీలో అమ్మాయిలు ఇలాంటి ప్రశ్నలకి
మామూలుగా చమత్కారంతో కూడిన జవాబులు చెప్పాలి
అదే విధంగా వాళ్ల మాటలు చాలా ముచ్చటగా ఉండాలి.
చూడు, నేను ఎలా చెప్పానంటే, "నేను స్వార్థం చూసుకోకుండా ఉదారంగా ఉంటానని నా సోదరి చెబుతుంది" లాంటిది ఏదో చెప్పాను.
కానీ నిజానికి నాలో నాకు ఎలాంటి లోపం తట్టలేదు.
అందుకని అలా చెప్పాను. నేను నిజాయతీగా చెప్పాను.
"చూడండి, నేను నాలాగ ఉన్నందుకు చాలా సంతోషంగా ఉన్నా" అని చెప్పాను.
ఆ పోటీలో ఓడిపోయాను.
నేను ఎక్కువ మార్కులతో ఇంటర్వ్యూకి వెళ్లాను,
ఇంకా నన్ను నేను పూర్తిగా సమర్థించుకుని, అబద్ధం చెప్పలేదు కాబట్టి,
నేను ఓడిపోయాను.
నేను మంచి జవాబు చెప్పానని జడ్జీలలో డగ్లస్ ఒక్కటే భావించాడు.
కానీ అతను మిగతా జడ్జీలతో పాటు నాకు వ్యతిరేకంగా వోటు వేశాడు. ఎందుకో తెలుసా?
ఎందుకంటే నేను గెలిచి ఉంటే, మిస్ టెనెసీకి వెళ్లేదాన్ని,
ఆ తరువాత మిస్ అమెరికా, ఇంకా నేను ఈ ప్రపంచానికి చెంది ఉండేదాన్ని.
కానీ నేను డగ్లస్ కి మాత్రమే చెందాలని అతను కోరుకున్నాడు.
నాకు ఇక్కడ ఒకటి అర్థం కావడం లేదు, మాక్సీన్.
నాకు సాయం చేయమని నిన్ను అడుగుతున్నాను...
ఆ క్లబ్ కి చెందడం కోసం.
నువ్వు ఎందుకు అంత బలంగా కోరుకుంటున్నావు?
నువ్వు ఎందుకు చేరావు?
ఒక నిజమైన మనిషిలా ఉండటం అంటే ఏమిటో నీకు తెలియదు, డైనాహ్.
నీ ఊహకి మించి అది భయంకరంగా ఉంటుంది.
"నిజమైన మనిషి."
ఇక్కడికి కుడి వైపు తిరిగి మూడు ఎస్టేట్లు దాటితే,
డెలాకోర్ట్ భవనం వస్తుంది. ఆ విషయం నీకు తెలుసు, కదా.
నాకు... నిజానికి, నాకు తెలుసు.
ఆ ఇంటి యజమానురాలు ప్రతి సంవత్సరం బీచ్ బాల్ పార్టీ నిర్వహిస్తుందని తెలుసా?
నాకు తెలుసు. నిజంగా నాకు తెలుసు.
ఈ ఏడాది బీచ్ బాల్ వేడుక జరపడం లేదని తెలుసా, మాక్సీన్?
ఎందుకంటే చివరి డెలాకోర్ట్ వారసురాలు చావుబతుకుల మధ్య ఉంది.
ఆమె ఒకవేళ చనిపోతే,
బీచ్ బాల్ పార్టీకి అదే ముగింపు అవుతుంది ఇంకా డెలాకోర్ట్ ల వంశం అంతం అవుతుంది.
నువ్వు అబద్ధాలకోరువి, మాక్సీన్.
కానీ నీకు నిజమైన ఫ్రెండ్ ని నేనే అని చెప్పావు కదా.
నేను అలాంటిది ఏదీ చెప్పలేదు. నువ్వు ఇంక వెళ్లిపో, ప్లీజ్.
ఇప్పుడు ఎవరు అబద్ధాలకోరు?
నువ్వే!
దేవుడా!
ఆమె చివరిగా ఇంకొకసారి ఇది వేసుకుంటే చూడాలని ఆశించాను,
కానీ నేను షైనీ షీట్ పత్రిక విడుదలయ్యే వరకూ ఆగాలి అనుకుంటా.
ఆమె షోలో పాల్గొంటుందని ఆశిస్తాను.
ఆమె తప్పకుండా పాల్గొంటుంది.
గ్రేమాన్.
హలో.
తనకి ఏమైనా చిన్న చిన్న సవరణలు కావాలంటే మిసెస్ డోనహ్యూ మీకు కాల్ చేయచ్చా?
నా క్లయింట్లు నాకు ఎప్పుడైనా ఫోన్ చేయచ్చు, పగలైనా రాత్రయినా.
మిసెస్ డోనహ్యూకి ఆ విషయం తెలుసు.
ఆమెకు ఇది బాగానే ఉంటుంది అనుకుంటా.
ఆమె ఎందుకు బాగుండదు?
నేను ఏ విషయం సూచనగా చెప్పాలి అనుకోలేదు.
కానీ నువ్వు అన్నావు.
గ్రేమాన్, డైనాహ్ కి ఈ కష్టకాలంలో
మీ సహకారం ఉండటం గొప్ప విషయం.
అవును.
ఇంకా ఆమె ఫ్రెండ్ గా, నాకు అది చాలా ధైర్యాన్ని ఇస్తోంది.
మిసెస్ రోలిన్స్ మీ కోసం వేచి ఉంది. మీరు ఆమెని కలవాలి. తప్పదు.
కానీ అమెరికా అధ్యక్షుడిగా,
ఈ దేశ విధానాలని కేవలం కొద్దిమంది నిర్ణయించడానికి నేను అనుమతి ఇస్తే నా పదవికే అన్యాయం చేసిన వాడిని అవుతాను
ఆ మైనారిటీ వర్గాలు తమ భావజాలాన్ని ప్రచారం చేస్తూ,
వీధుల్లో ప్రదర్శనల ద్వారా దానిని మన దేశం మీద రుద్దాలని చూస్తే దానిని నేను ఆమోదించను.
వస్తున్నా!
అయ్యో! ఇది బిగుతుగా ఉంది.
వస్తున్నాను!
అది నా డ్రెస్.
నేను దాన్ని సైజు కోసం తొడుక్కుని చూస్తున్నాను. నేను విప్పేస్తాను.
గ్రేమాన్ ఇంకా ఎవెలిన్ రోలిన్స్ నాకు గనాష్ నుండి ఒక బుట్టెడు కప్ కేకులు ఎందుకు తెచ్చి ఇచ్చారు?
నాకు అర్థం కాలేదు...
పామ్ బీచ్ లో, గనాష్ కప్ కేక్స్ కేవలం అనారోగ్యంతో ఉన్న వారికి మాత్రమే ఇస్తారు.
కానీ నువ్వు అనారోగ్యంతో లేవు కదా.
నేను అలా ఉన్నానని ఎవరో వాళ్లకి సూచనగా చెప్పారు.
నేను అంత మూర్ఖంగా ఎందుకు ఉంటాను?
నేను చాలా సారీ. వాళ్ల అనుమానాన్ని నువ్వు నివృత్తి చేశావా?
వాళ్లకి ఇంకా ఏం చెప్పావు?
ఏమీ చెప్పలేదు. దయచేసి నన్ను నమ్ము.
నేను మరొక మహిళకి ద్రోహం చేసే ఆడదాన్ని కాదు. నేను స్త్రీవాదిని.
నువ్వు మోసగత్తెవి.
నువ్వు నాతో మాట్లాడుతున్న తీరు నాకు నచ్చలేదు, డైనాహ్.
నేను అనామకురాలిని కాను. నీకు నేను చాలా విలువైన దానిని.
నీలో కొంతయినా నిజాయితీ ఉందా?
ఏంటి? నీ ఉద్దేశం ఏంటి?
హాయ్, డార్లింగ్.
హాయ్.
అంటే, ఇంత మంచిగా ఎలా ముస్తాబు అయ్యావు?
కేవలం డిన్నర్ కోసం.
ఆరిజోనా ఎలా ఉంది?
ఆరిజోనా ఆరిజోనాలాగే ఉంది.
తన పేరు డైనాహ్, నాకు కొత్తగా పరిచయం అయిన చాలా మంచి ఫ్రెండ్.
కెప్టెన్ డగ్లస్ డెలాకోర్ట్ సిమన్స్.
పైలెట్ కదా?
ఇంకా డెలాకోర్ట్ కూడా?
అక్కడికి వెళ్లి నీ చేతులు కడుక్కోవచ్చు కదా?
నేను కొద్దిగా మాంసం సిద్ధం చేశాను.
రుచిగా ఉంటుంది.
అది. అదే నేను నీకు ఉండాలని కోరుకున్నాను. నిజమైన ప్రేమ.
ఈ ప్రదేశం నీకు ఎంత ముఖ్యమో, నీ వివాహం ఆర్థికంగా నీకు ఎంత విలువైనదో నాకు తెలుసు.
ఇంకా ఇదంతా నీకు ఇబ్బందికరంగా మారాలని అనుకోవడం లేదు, డైనాహ్.
నీకు మంచి స్నేహితురాలిగా ఉండాలి అనుకుంటున్నాను.
నిజం చెప్పాలంటే, కానీ నాకు దాన్ని కష్టంగా చేస్తున్నావు.
ముప్పై వేల డాలర్లు.
క్లబ్ లోకి ఆహ్వానం, మిసెస్ సిమన్స్.
మిసెస్ డెలాకోర్ట్.
ఇక్కడికి రావడం నాకు ఎంత సంతోషంగా ఉందో చెప్పాలి అనుకుంటున్నాను
అలాగే నా ప్రవర్తనకి డైనాహ్ హామీగా ఉంటుంది.
మీ గ్రాస్హోపర్.
థాంక్యూ, సైనికుడా.
నేను ఇది సాధించగలను అనుకోలేదు, కదా?
మీకు ఏదైనా కావాలి అంటే నేను బార్ లో ఉంటాను.
రాబర్ట్? ఒక డెలాకోర్ట్ ని తక్కువ అంచనా వేయకు.
నేను ఎప్పుడూ అలా చేయను.
ఆమె ఎంత కాలం ఉంటుంది అనుకుంటున్నావు?
ఆమె త్వరలోనే ఓడిపోతుంది.
నువ్వు గర్వపడేలా చేస్తాను అని చెప్పాను కదా.
నేను అది చేశాను.
నేను నిజంగా ఆ పని చేశాను!
నార్మా డెలాకోర్ట్
వాలంటీర్ ఆఫ్ ద ఇయర్ 1969
- దీనిని పట్టుకోగలరా? థాంక్యూ. - తప్పకుండా.
ఆమె నిజంగానే వెలిగిపోతోంది.
పామ్ బీచ్ లో మంచి మహిళలతో నేను ఇది పంచుకుంటున్నాను,
మంచి పనులు అనేవి ఇంటి నుండే మొదలవుతాయని ఆ మహిళలంతా అందరికన్నా ఎక్కువగా నమ్ముతారు.
నువ్వు దీని కోసమే పుట్టావు.
థాంక్స్, బేబీ.
డగ్లస్. నిన్ను కలవడం చాలా ఆశ్చర్యంగా ఉంది.
ఎవెలిన్, మనం కలిసి చాలా కాలమైంది.
అవును, చాలా కాలమైంది.
ఎవెలిన్, తను నా భార్య, మాక్సీన్.
- హాయ్. - మనం కిందటి వారం కలిశాం అనుకుంటా.
నువ్వు ఎవరో నాకు చెప్పలేదు, డార్లింగ్. నువ్వు చెప్పి ఉండాల్సింది.
ఇప్పుడు తెలిసింది కదా.
మంచివాడిగా ఉండు, డగ్లస్. మా ఆడవాళ్లకి మంచి షాంపైన్ ఏర్పాటు చేయి.
తప్పకుండా.
మీరు ఇద్దరూ, బాగా ఉండండి.
నువ్వు కూడా.
అతను చిన్నతనం నుంచి ముచ్చటగా ఉంటాడు.
అవును.
ముచ్చటగా ఇంకా గందరగోళంగా ఉంది.
ఇది నిజంగా చాలా అందమైన రాత్రి.
అవును కదా?
డైనాహ్ అద్భుతంగా మెరిసిపోతోంది, కదా?
చూడు, మొత్తానికి, వాళ్లు నా బదులు ఆమెని గౌరవించడం సరైనదే అనిపించింది.
మా ఇద్దరిలో ఆమె ఖచ్చితంగా ఎక్కువ మంచి పనులు చేసింది.
కాని నిజానికి, ఆ విషయం నీకు ఇప్పటికే తెలుసు.
ఎక్స్ క్యూజ్ మీ?
ఆమె నిన్ను స్పాన్సర్ చేసింది. నువ్వు చేసిన పనికి నేను అయితే ఎప్పటికీ, ఎన్నటికీ అది చేసేదాన్ని కాదు.
డైనాహ్ కి నేను ఏమీ చెడు చేయలేదు.
డైనాహ్ కి కాదు, నార్మాకి చేశావు.
ఏం జరుగుతోందో నాకు తెలియదు అనుకున్నావా?
డగ్లస్ ఆమెకు చాలా ఇష్టమైన అబ్బాయి. అతని మీద ఆమె చాలా ఆశలు పెట్టుకుంది.
దానికి బదులు, ఒక పనికిరాని అందాల పోటీల విజేత అతడిని వలలో వేసుకుంది.
నువ్వు ఇక్కడ ఉండాల్సిన దానివి కాదు.
ఏం అయింది, మాక్సీన్?
ఆ సంఘటనకి సంబంధించి నాకు ఏదీ గుర్తు లేదు.
బహుశా ప్రతి ఒక్కరూ అబద్ధాలు చెప్పి ఉంటారు...
లేదా...
నాకు బాగా కోపం వచ్చి ఉంటుంది.
తెలుగు అనువాదం: సతీశ్ కుమార్